478.01 REGOLAMENTI DWAR INĊENTIVI FINANZJARJI GĦALL-INDUSTRIJA AWDJOVIŻIVA L-AVVIŻ LEGALI 47 tal-2015. L-AVVIŻ LEGALI 47 tal-2015. 1. Titolu. It-titolu ta’ dawn ir-regolamenti hu r-Regolamenti dwar Inċentivi Finanzjarji għall-Industrija Awdjovisiva. 2. Tifsir. (1) F’dawn ir-regolamenti, kemm-il darba r-rabta tal-kliem ma tkunx teħtieġ xort’oħra- " approvazzjoni finali " tfisser l-approvazzjoni mogħtija skont ir-regolament 8; "l-Att " tfisser l-Att dwar il-Kummissjoni Ċinematografika ta’ Malta; Kap. 478. Kap. 478. "Bord għas-Sorveljanza fuq l-Għajnuna mogħtija mill-Istat " tfisser il-Bord ta’ Sorveljanza fuq l-Għajnuna mogħtija mill-Istat imwaqqaf taħt l-artikolu 57 tal-Att dwar il-Promozzjoni ta’ Negozji; Kap. 325. Kap. 325. "ċertifikat ta’ approvazzjoni proviżorja " tfisser iċ-ċertifikat maħruġ skont ir-regolament 7, fil-forma stabbilita fl-Ewwel Skeda. Kull ċertifikat jista’ wkoll jkollu ċertu kundizzjonijiet speċifiċi addizzjonali partikolari għall-produzzjoni individwali li tkun qed tapplika; "fotografija prinċipali " tfisser l-iffilmjar ta’ komponenti kbar jew sinifikattivi ta’ produzzjoni awdjovisiva li jinvolvi atturi prinċipali; " inċentiv finanzjarju " tfisser il-benefiċċju finanzjarju li hemm previst fir-regolament 5; " intrapriża " tfisser kull entità li tagħmel attività ekonomika; "koproduzzjoni " tfisser produzzjoni kwalifikanti li hija s-suġġett ta’ ftehim ta’ koproduzzjoni bejn żewġ koprodutturi jew iktar; " il-Kummissjoni " tfisser il-Kummissjoni Ċinematografika ta’ Malta; " il-Kummissarju " tfisser il-Kummissarju Ċinematografiku; " kumpannija kwalifikanti " tfisser kumpannija kwalifikanti kif imfisser fl-artikolu 25 tal-Att u li tissodisfa l-kondizzjonijiet stabbiliti fir-regolament 4 u li jkollha infieq minimum skont kif stipulat fil-Linji gwida; " Linji gwida " tfisser il-linji gwida li jistgħu jinħarġu mill-Kummissarju minn żmien għal żmien; " il-Ministru " tfisser il-Ministru responsabbli għall-industrija tal-films; " nfiq eliġibbli " tfisser l-partiti ta’ nfiq mġarrba mill-kumpannija kwalifikanti rigward il-produzzjoni kwalifikanti li huma eliġibbli għall-finijiet ta’ kalkolu tal-ammont li jingħata bħala inċentiv finanzjarju skond ir-regolament 5; " prodott kulturali " tfisser produzzjoni awdjovisivali fir-rigward tagħha l-Kummissarju stabbilixxa li l-kontenut tal-produzzjoni awdjovisiva huwa kulturali, skont il-kriterji indikati fit-Tieni Skeda u, jew fil-Tielet Skeda (applikabbli għal produzzjonijiet awdjoviżivi diffiċli); "produzzjonijiet awdjoviżivi diffiċli " tfisser produzzjoni awdjoviżivali fir-rigward tagħha l-Kummissarju jkun stabbilixxa li l-kontenut tal-produzzjoni awdjoviżiva hija xogħol awdjoviżiv diffiċli skont il-kriterji stipulati fit-Tielet Skeda (Test Kulturali-produzzjonijiet awdjoviżivi diffiċli); "produzzjoni kwalifikanti " tfisser produzzjoni kwalifikanti kif imfisser fl-artikolu 25 tal-Att li tissodisfa l-kondizzjonijiet stabbiliti fir-regolament 3; " Stat Membru tal-Unjoni Ewropea " tfisser stat membru tal-Unjoni Ewropea kif imfisser fl-Att dwar l-Unjoni Ewropea; "tlestija " tfisser meta tintemm attività ta’ iffilmjar ġewwa Malta ta’ produzzjoni awdjovisiva u "lest" għandha tkun interpretata bl-istess mod. (2) Kliem u frażijiet użati fl-Att ikollhom, f’dawn ir-regolamenti, l-istess tifsir li għandhom fl-Att. 3. Tifsira ta’ produzzjoni kwalfikanti. (1) Produzzjoni awdjovisiva tiġi kunsidrata bħala "produzzjoni kwalfikanti" għall-finijiet ta’ dawn ir-regolamenti jekk ix-xogħol awdjovisiv- (a) ikun prodott kulturali magħmul kompletament jew f’parti minnu ġewwa Malta fuq bażi kummerċjali bil-għan li jsiru profitti; u (b) ikun magħmul kompletament jew prinċipalment għal esibizzjoni għall-pubbliku ġewwa ċ-ċinema jew permezz ta’ xandir televisiv; u (ċ) ikun jagħmel kontribut validu lejn l-espressjoni ta’ kreatività u kultura permezz tal-iżvilupp ta’ snajja ta’ kapaċità produttiva fil-medja ta’ films u t-televiżjoni; u (d) ikun ibbażat fuq format approvat mill-Kummissarju. (2) Il-kriterji ta’ subregolament (1) għandhom japplikaw mingħajr preġudizzju għall-kondizzjonijiet stabbiliti fl-artikolu 25 tal-Att u l-Iskeda li tinsab mal-Att, u skont it-Tieni Skeda ta’ dawn ir-regolamenti u l-Linji gwida. (3) Il-kriterji stabbiliti fis-sub regolament (1) għandhom jiġu applikati mingħajr preġudizzju għall-kundizzjonijiet stabbiliti fl-artikolu 25 tal-Att, u skont it-Tielet Skeda (Test Kulturali-Produzzjonjiet Awdjoviżivi Diffiċli) ta’ dawn ir-regolamenti u l-linji gwida li japplikaw għal "Produzzjonijiet Awdjoviżivi Diffiċli". 4. Kumpannija kwalifikanti. (1) Il-kumpannija kwalfikanti għandha tkun l-entità responsabbli għall-attivitajiet kollha involuti fil-ħidma tal-produzzjoni kwalifikanti u li jkollha aċċess għall-informazzjoni finanzjarja sħiħa għall-produzzjoni dinjija totali, li tkun għad-disposizzjoni tal-Kummissarju meta huwa hekk jitlob: Iżda għandu jkun hemm biss kumpannija kwalifikanti waħda fir-rigward ta’ xi produzzjoni kwalifikanti partikolari. (2) Meta l-produzzjoni kwalifikanti tkun koproduzzjoni, il-koprodutturi għandhom jaħtru lil wieħed mill-koprodutturi fosthom biex jaġixxi bħala l-kumpannija kwalifikanti fir-rigward tal-produzzjoni kwalifikanti għall-finijiet ta’ dawn ir-regolamenti u l-koproduttur maħtur għandu jkun meqjus bħala l-entità responsabbli għall-attivitajiet kollha involuti fl-għemil tal-produzzjoni kwalifikanti. Iżda: (a) l-inċentiv finanzjarju mogħti għandu jkun imqassam bejn il-koprodutturi kif miftiehem bejniethom, jew fin-nuqqas ta’ ftehim f’dak il-kuntest, fi proporzjon li jkun skont is-sehem tagħhom fil-budget komplessiv tal-produzzjoni kwalifikanti; u (b) il-koprodutturi għandhom ikunu responsabbli insolidum għall-obbligi tagħhom taħt l-Att u dawn ir-regolamenti. 5. Inċentivi finanzjarji. Kap. 123. (1) Rifużjoni sa sebgħa u għoxrin fil-mija tal-infiq eliġibbli tista’ tingħata bħala għotja ta’ flus, li għandha tkun eżenti għall-finijiet tal-Att dwar it-Taxxa fuq l-Income, lil kumpanniji kwalifikanti mat-tlestija ta’ produzzjoni kwalifikanti, skont dawn ir-regolamenti u l-Linji gwida: Iżda l-imsemmi infiq eliġibbli ma jistax jikkostitwixxi xi spiża eliġibbli għal għajnuna statali taħt ebda leġislazzjoni oħra f’Malta: Iżda wkoll l-għajnuna statali totali li produzzjoni kwalifikanti tista’ tibbenifika minnha taħt dan ir-regolament jew kull oriġini oħra ma tistax teċċedi l-limiti provduti fil-Linji gwida. (2) L-infiq eliġibbli li jikkwalifika għall-inċentiv finanzjarju għandu jiġi stabbilit mill-Kummissarju skont il-Linji gwida, iżda l-infiq eliġibbli ma jistax jeċċedi tmenin fil-mija tal-budget komplessiv tal-produzzjoni kwalifikanti. (3) Il-livell tal-inċentiv finanzjarju għandu jiġi stabbilit mill-Kummissjoni skont l-artikolu 26 tal-Att, id-disposizzjonijiet ta’ dawn ir-regolamenti u l-Linji gwida. (4) L-ammont komplessiv ta’ inċentivi finanzjarji li jistgħu jingħataw taħt dawn ir-regolamenti f’sena finanzjarja skont il-Kostituzzjoni ma jistax jeċċedi l-ammont speċifikament approprjat fl-estimi finanzjarji tal-Gvern għal dik is-sena finanzjarja partikolari. (5) Minkejja d-dispożizzjonijiet tas-subartikolu (1), rifużjonijiet għal produzzjonijiet awdjoviżivi diffiċ li jistgħu jammontaw għal għotja ta’ flussat nejn u tletin fil-mija tal-infieq eliġibbli, u jkunu eżenti mid-dispożizzjonijiet tal-provisos għall-imsemmi sub regolament (1). 6. Applikazzjoni għal approvazzjoni proviżorja. (1) L-applikazzjoni għall-inċentivi finanzjarji għandha tiġi ppreżentata lill-Kummissarju mill-kumpannija kwalifikanti jew mill-fergħa lokali jew mill-aġent tagħha skont il-Linji gwida. (2) L-applikazzjoni msemmija fis-sub regolament (1) għandha tiġi ppreżentata flimkien mad-dokumentazzjoni u l-informazzjoni li jistgħu jinħtieġu mill-Kummissarju, u għandha tinkludi d-dokumenti u l-informazzjoni mniżżla fil-Linji gwida. (3) Bla ħsara għad-disposizzjonijiet tar-regolament 10, l-applikazzjoni għandha tiġi ppreżentata mill-inqas tletin ġurnata qabel ma tibda l-fotografija prinċipali ġewwa Malta jew f’xi Stat Membru ieħor. 7. Ċertifikat ta’ approvazzjoni proviżorja. (1) Wara li jirċievi l-applikazzjoni skont ir-regolament 6, il-Kummissarju għandu jagħmel rakkomandazzjoni bil-miktub lill-Kummissjoni rigward il-livell ta’ inċentiv finanzjarju li għandu jingħata lill-kumpannija kwalifikanti, fejn jiddikjara li l-produzzjoni hija prodott kulturali li tissodisfa r-rekwiżiti ta’ produzzjoni kwalifikanti, u għandu jgħaddi lill-Kummissjoni kull dokumentazzjoni jew informazzjoni li tingħata mill-applikant skont kif tirrikjedi l-Kummissjoni: Iżda meta l-Kummissarju jirriżultalu li l-applikazzjoni m’hijiex magħmula minn jew f’isem entità li tkun kumpannija kwalifikanti u, jew fir-rigward ta’ produzzjoni kwalifikanti, l-applikant għandu jiġi infurmat li l-applikazzjoni tkun ġiet miċħuda u l-Kummissarju m’għandu jagħmel ebda rakkomandazzjoni bħal dik. (2) Wara li jiġi stabbilit mill-Kummissjoni l-livell ta’ inċentiv finanzjarju li għandu jingħata lil kumpannija kwalifikanti, li m’għandux jeċċedi l-ammont rakkomandat skont is-sub regolament (1), il-Kummissarju għandu joħroġ ċertifikat ta’ approvazzjoni proviżorja fil-forma stabbilita fl-Ewwel Skeda, lill-kumpannija kwalifikanti li fiha għandu jkun hemm il-perċentwali ta’ nfiq mogħti lura lill-produzzjoni konċernata u l-kondizzjonijiet li għandhom jiġu osservati sabiex tinkiseb l-approvazzjoni finali taħt ir-regolament 8. Iżda f’każ li jkun hemm xi bidliet fl-applikazzjoni ppreżentata għall-approvazzjoni proviżorja u f’każ li minħabba t-tali bidliet ikun hemm differenza ta’ 10 fil-mija jew aktar fil-budget minn kemm oriġinarjament stmat, l-applikazzjoni għandha terġa tiġi ppreżentata lill-Kummissarju għall-approvazzjoni finali. (3) Il-Kummissarju għandu jlesti l-valutazzjoni ta’ din l-applikazzjoni fi żmien għoxrin ġurnata ta’ xogħol iżda dan ma jinkludix xi perjodu li waqt u l-Kummissarju jkun qed jistenna xi informazzjoni addizzjonali meħtieġa biex l-applikazzjoni tkun kompluta. (4) Meta tinkiseb l-approvazzjoni finali, il-kumpannija kwalifikanti tiġi mitluba biex tiffirma ftehim bid-dettalji tat-termini u l-kundizzjonijiet hekk kif speċifikat fiċ-ċertifikat li għandu jiġi ffirmat mill-kumpannija kwalifikanti u mill-Kummissarju qabel ma’ tibda l-fotografija prinċipali ġewwa Malta. 8. Approvazzjoni finali. (1) Mat-tlestija tal-produzzjoni kwalifikanti li għaliha jkun inħareġ ċertifikat ta’ approvazzjoni proviżorja skont ir-regolament 7, u li fuqu jkun ġie iffirmat il-ftehim, mhux iktar tard minn sitt xhur wara t-tlestija tal-istess il-kumpannija kwalifikanti jew il-fergħa lokali tagħha jew aġent għandhom jissottomettu dokumenti tal-kontijiet, fatturi, irċevuti u nfiq tal-produzzjoni finali ġewwa Malta li jintbagħtu għal verifika. (2) Is-sottomissjoni tad-dokumenti msemmija fis-sub regolament (1) għandha tintbagħat flimkien ma’ dik id-dokumentazzjoni u informazzjoni li tista’ tkun meħtieġa mill-Kummissarju, u għandha tinkludi d-dokumenti u l-informazzjoni mniżżlin fil-Linji gwida. (3) Wara li jirċievi s-sottomissjoni finali magħmula skont is-sub regolamenti), il-Kummissarju għandu jagħmel rakkomandazzjoni bil-miktub lill-Kummissjoni rigward l-ammont ta’ inċentiv finanzjarju li għandu jiġi mogħti lill-kumpannija kwalifikanti u għandu jgħaddi lill-Kummissjoni ikull dokumentazzjoni jew informazzjoni fornita mill-applikant kif tista’ tirrikjedi l-Kummissjoni. (4) Il-Kummissjoni għandha tinforma lill-Kummissarju bil-miktub bid-deċiżjoni fuq l-ammont ta’ inċentiv finanzjarju li għandu jingħata lill-kumpannija kwalifikanti: Iżda l-ammont ta’ inċentiv finanzjarju stabbilit mill-Kummissjoni m’għandux jeċċedi l-ammont rakkomandat mill-Kummissarju skont is-sub regolament (3). (5) Il-Kummissarju għandu jagħmel l-arranġamenti neċessarji għall-implimentazzjoni tad-deċiżjoni tal-Kummissjoni fuq l-ammont ta’ inċentiv finanzjarju mogħti lill-kumpannijkwalifikanti. 9. Bidliet sinjifikattivi fil-budget. (1) Jekk il-budget komplessiv finali u l-infiq komplessiv kwalifikanti jeċċedu l-budget komplessiv u l-infiq kwalifikanti stmati (kif indikat fl-applikazzjoni finali li fuqha ġiet ikkalkulata r-rifużjoni) indikati fuq iċ-ċertifikat proviżorju u l-ftehim finali, l-inċentiv fina li jiġi mogħti fuq mhux aktar minn għaxra fil-mija tal-infiq komplessiv kwalifikanti. (2) Jekk ma tkun reġgħet ġiet sottomessa ebda applikazzjoni u lill-Kummissarju jirriżulta lulil-budget komplessiv finali u l-infiq komplessiv kwalifikanti jeċċedu l-budget komplessiv u l-infiq kwalifikanti eliġibbli stmati (kif indikat fl-applikazzjoni finali li fuqha ġiet ikkalkulata r-rifużjoni) indikati fuq iċ-ċertifikat proviżorju u l-ftehim finali, l-inċentiv fina li jiġi mogħti fuq mhux aktar minn għaxra fil-mija tal-infiq komplessiv kwalifikanti. (3) Għall-fini ta’ dan ir-regolament, jekk jingħataw xi konċessjonijiet oħra, l-inċentivi finanzjarji jingħataw fid-diskrezzjoni tal-Kummissarju. 10. Żmien għall-bidu tal-produzzjoni. Dawn ir-regolamenti għandhom japplikaw għal produzzjonijiet awdjovi sivili fir-rigward tagħhom tkun saret applikazzjoni għal approvazzjoni proviżorja skond ir-regolament 6 qabel l-31 ta’ Diċembru, 2018. 11. Ħtiġiet ta’ rapputaġġ. Il-kumpanija kwalifikanti jew il-fergħa lokali tagħha jew aġent għandhom jipprovdu lill-Kummissarju kull informazzjoni u dokumentazzjoni jew fuq l-inizjattiva tal-kumpannija kwalifikanti jew il-fergħa lokali tagħha jew dik tal-aġent innifsu jew fuq it-talba tal-Kummissarju għall-eżerċizzju tal-funzjonijiet tiegħu u dawk tal-Kummissjoni għall-finijiet ta’ dawn ir-regolamenti: Iżda l-Kummissarju jista’ jispeċifika r-rekwiżiti ta’ rappurtaġġ kontinwu tal-kumpannija kwalifikanti, jew tal-fergħa lokali tagħha, jew dak tal-aġent tagħha fil-Linji gwida. 12. Kunfidenżjalità. Kull informazzjoni mogħtija mill-kumpannija kwalifikanti jew mill-fergħa lokali jew mill-aġent tagħha għandha f’kull waqt tiġi trattata bħala kunfidenzjali u għandha tiġi użata biss mill-Kummissjoni jew mill-Kummissarju, jew mit-tnejn li huma, għall-finijiet li jeżerċitaw il-funzjonijiet rispettivi tagħhom għall-finijiet ta’ dawn ir-regolamenti: Iżda l-informazzjoni mogħtija mill-kumpannija kwalifikanti jew mill-fergħa lokali jew mill-aġent tagħha tista’ tkun mikxufa jekk u sa fejn mitlub minn jew bħala konsegwenza ta’ kull liġi, inkluż imma mhux limitat għal leġislazzjoni fiskali, jew bil-permess bil-miktub tal-persuna ġuridika jew naturali li tkun qegħda tipprovdi dik l-informazzjoni. 13. Obbligi tal-kumpannija kawlifikanti. (1) Il-kumpannija kwalifikanti, inkluża l-fergħa lokali jew aġent tagħha, għandha tiżgura li jintlaħqu l-kondizzjonijiet u r-rekwiżiti mniżżla fiċ-ċertifikat ta’ approvazzjoni proviżorja u, jew fil-ftehim iffirmat u fil-Linji gwida. (2) Jekk il-kumpannija kwalifikanti jew il-fergħa lokali jew l-aġent tagħha, jekk ikun hemm, jonqsu milli jissodisfaw il-kondizzjonijiet u r-rekwiżiti msemmija fis-sub regolament (1), il-Kummissarju jista’ jieħu lura l-approvazzjoni proviżorja jew finali tiegħu għal għotja ta’ inċentiv finanzjarju. Jekk il-kumpannija kwalifikanti jew il-fergħa lokali jew aġent ikunu rċevew l-inċentiv finanzjarju u l-Kummissarju jistabbilixxi li l-kondizzjonijiet u r-rekwiżiti msemmija fis-sub regolament (1) ma ġewx sodisfatti, hija għandha tirrimborża lill-Kummissarju l-ammont tal-inċentiv finanzjarju li tkun irċievet fuq talba tal-Kummissarju. 14. Meta l-inċentiv finanzjarju jkun ġie provdut skont dawn ir-regolamenti lil xi intrapriża, il-Kummissarju jista’ - (a) minn żmien għal żmien jagħmel jew iġiegħel li jseħħeżami tal-kotba, kontijiet, dokumenti, postijiet u kull ħaġa oħra ta’ dik l-intrapriża, fergħa jew aġenzija lokali, skont il-każ, li tkun neċessarja biex tiżgura li d-disposizzjonijiet ta’ dawn ir-regolamenti u tal-linji gwida, u l-kondizzjonijiet u r-rekwiżiti mniżżla fiċ-ċertifikat ta’ approvazzjoni proviżorja, u fuq liema ċertifikat kien sar il-ftehim, jkunu qegħdin jiġu mħarsa; u (b) jitlob li jingħata dawk id-dikjarazzjonijiet finanzjarji mill-intrapriża, mill-fergħa lokali jew mill-aġenzija tagħha, kif ikun il-każ u skont il-bżonn. 15. Databa seta l-assistenza provduta. Il-Kummissarju għandu jżomm, għal mhux inqas minn għaxar snin, databa seta l-inċentivi finanzjarji provduti lil, jew rikjesti minn, intrapriżi skont dawn ir-regolamenti sabiex il-Kummissjoni tkun jista’: (a) tivverifika jekk id-disposizzjonijiet tal-Att u ta’ dawn ir-regolamenti jkunux ġew osservati; u (b) tipprovdi lill-Bord ta’ Sorveljanza fuq l-Għajnuna mogħtija mill-Istat dik l-informazzjoni li jista’ jkollu bżonn.